ᱜᱩᱸᱴᱠᱚᱞ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱜᱩᱸᱴᱠᱚᱞ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ: GTL) ᱫᱚ ᱥᱤᱧᱚᱛ ᱨᱮᱱᱟᱜ ᱚᱱᱚᱱᱛᱚᱯᱩᱨ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱮᱛᱚᱢ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱜᱩᱸᱴᱠᱚᱞ ᱨᱮᱞᱣᱮ ᱰᱤᱵᱤᱡᱚᱱ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱦᱚᱸ ᱠᱟᱱᱟ ᱾ ᱱᱚᱣᱟ ᱫᱚ ᱢᱩᱢᱵᱟᱭ-ᱪᱮᱱᱱᱟᱭ ᱞᱟᱭᱤᱱ, ᱵᱤᱡᱚᱭᱣᱟᱰᱟ-ᱢᱟᱨᱢᱟᱜᱳᱣᱟ ᱞᱟᱭᱤᱱ ᱟᱨ ᱜᱩᱸᱴᱠᱚᱞ-ᱵᱮᱝᱜᱟᱞᱩᱨᱩ ᱞᱟᱭᱤᱱ ᱨᱮᱱᱟᱜ ᱡᱚᱲᱟᱣ ᱨᱮ ᱢᱮᱱᱟᱜ ᱢᱤᱫ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱟᱱᱟ ᱾

ᱱᱟᱜᱟᱢ
᱑᱘᱖᱑-᱑᱘᱗᱑ ᱚᱠᱛᱚ ᱨᱮ ᱢᱟᱫᱽᱨᱟᱥ ᱨᱮᱞᱣᱮ ᱟᱡᱟᱜ ᱪᱮᱱᱱᱟᱭ-ᱟᱨᱟᱠᱠᱠᱳᱱᱚᱢ ᱞᱟᱭᱤᱱ ᱫᱚ ᱨᱟᱭᱪᱩᱨ ᱫᱷᱟᱹᱨᱤᱡ ᱵᱮᱱᱟᱣ ᱠᱟᱛᱮ ᱜᱨᱮᱴ ᱤᱱᱰᱤᱭᱟᱱ ᱯᱮᱱᱤᱱᱥᱩᱞᱟ ᱨᱮᱞᱣᱮ ᱞᱟᱭᱤᱱ ᱥᱟᱶ ᱡᱚᱲᱟᱣ ᱞᱮᱫᱼᱟ, ᱑᱘᱗᱑ ᱥᱟᱞ ᱨᱮ ᱢᱩᱢᱵᱟᱭ ᱟᱨ ᱪᱮᱱᱱᱟᱭ ᱕ ᱯᱷᱤᱴ ᱖ ᱤᱱ᱖ᱪ (᱑,᱖᱗᱖ ᱢᱤᱞᱤᱢᱤᱴᱚᱨ) ᱵᱨᱚᱰᱜᱮᱡᱽ ᱞᱟᱭᱤᱱ ᱥᱟᱶ ᱡᱚᱲᱟᱣ ᱞᱮᱱᱟ ᱾John Hurd, Ian J. Kerr, India's Railway History: A Research Handbook, page 177

᱑᱘᱘᱘ ᱠᱷᱚᱱ ᱑᱘᱙᱐ ᱫᱷᱟᱹᱨᱤᱡ ᱮᱛᱚᱢ ᱢᱚᱦᱟᱨᱚᱛᱱᱚ ᱨᱮᱞᱣᱮ ᱫᱚ ᱵᱤᱡᱚᱭᱣᱟᱰᱟ ᱠᱷᱚᱱ ᱜᱩᱸᱴᱠᱚᱞ ᱦᱤᱡᱩᱜ ᱥᱮᱱᱚᱜ ᱢᱚᱨᱢᱟᱜᱳᱣᱟ ᱫᱷᱟᱹᱨᱤᱡ ᱢᱤᱫ ᱢᱤᱴᱚᱨ-ᱜᱮᱡᱽ ᱞᱟᱭᱤᱱ ᱵᱮᱱᱟᱣ ᱞᱮᱫᱼᱟ ᱾

ᱜᱩᱸᱴᱠᱚᱞ-ᱵᱮᱸᱜᱽᱞᱳᱨ ᱞᱟᱭᱤᱱ ᱫᱚ ᱑᱘᱙᱒-᱑᱘᱙᱓ ᱥᱟᱞ ᱨᱮ ᱠᱚ ᱡᱷᱤᱡ ᱠᱮᱫᱼᱟ ᱾ ᱑᱙᱘᱓ ᱥᱟᱞ ᱨᱮ ᱢᱤᱴᱚᱨ-ᱜᱮᱡᱽ ᱜᱩᱸᱴᱠᱚᱞ-ᱢᱟᱭᱥᱩᱨ ᱯᱷᱨᱚᱱᱴᱤᱭᱚᱨ ᱨᱮᱞᱣᱮ ᱫᱚ ᱡᱷᱤᱡ ᱞᱮᱱᱟ ᱾ ᱱᱚᱣᱟ ᱫᱚ ᱮᱛᱚᱢ ᱢᱚᱦᱟᱨᱚᱛᱱᱚ ᱨᱮᱞᱣᱮ ᱦᱚᱛᱮᱛᱮ ᱪᱟᱞᱟᱜ ᱠᱟᱱᱟ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
ᱜᱩᱸᱴᱠᱚᱞ-ᱨᱮᱱᱤᱜᱩᱸᱴᱞᱟ ᱦᱟᱹᱴᱤᱧ ᱨᱮᱱᱟᱜ ᱓᱑᱐ ᱠᱤᱞᱚᱢᱤᱴᱚᱨ ᱰᱟᱦᱟᱨ ᱨᱮᱱᱟᱜ ᱤᱞᱮᱠᱴᱨᱤᱠᱮᱥᱚᱱ ᱫᱚ ᱒᱐᱑᱓ ᱥᱟᱞ ᱨᱮ ᱯᱩᱨᱟᱹᱣ ᱞᱮᱱᱟ ᱾
᱒᱐᱑᱖ ᱥᱮᱨᱢᱟ ᱨᱮ ᱒᱙᱓ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱜᱩᱸᱴᱠᱚᱞ-ᱵᱮᱸᱜᱽᱞᱳᱨ ᱦᱟᱹᱴᱤᱧ ᱨᱮᱱᱟᱜ ᱤᱞᱮᱠᱴᱨᱤᱯᱷᱤᱠᱮᱥᱚᱱ ᱫᱚ ᱯᱩᱨᱟᱹᱣ ᱞᱮᱱᱟ ᱾
᱒᱐᱑᱗ ᱥᱮᱨᱢᱟ ᱨᱮ ᱒᱒᱘ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱜᱩᱸᱴᱠᱚᱞ-ᱣᱟᱰᱤ ᱦᱟᱹᱴᱤᱧ ᱨᱮᱱᱟᱜ ᱤᱞᱮᱠᱴᱨᱤᱯᱷᱤᱠᱮᱥᱚᱱ ᱯᱩᱨᱟᱹᱣ ᱦᱩᱭ ᱞᱮᱱᱟ ᱾
᱒᱐᱑᱘ ᱥᱟᱞ ᱨᱮ ᱔᱐᱐ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱜᱩᱸᱴᱠᱚᱞ-ᱜᱩᱸᱴᱩᱨᱩ ᱦᱟᱹᱴᱤᱧ ᱨᱮᱱᱟᱜ ᱤᱞᱮᱠᱴᱨᱤᱯᱷᱤᱠᱮᱥᱚᱱ ᱯᱩᱨᱟᱹᱣ ᱟᱠᱟᱱᱟ ᱾

ᱥᱮᱰ ᱠᱚ
ᱰᱤᱡᱮᱞ ᱞᱳᱠᱳ ᱥᱮᱰ, ᱜᱩᱸᱴᱠᱚᱞ ᱫᱚ ᱢᱤᱴᱚᱨ-ᱜᱮᱡᱽ ᱥᱮᱰ ᱞᱮᱠᱟᱛᱮ ᱮᱛᱚᱦᱚᱵ ᱞᱮᱱᱟ, ᱢᱮᱱᱠᱷᱟᱱ ᱜᱩᱸᱴᱠᱚᱞ ᱟᱨ ᱦᱩᱵᱽᱞᱤ ᱰᱤᱵᱤᱡᱚᱱ ᱨᱮ ᱜᱮᱡᱽ ᱵᱮᱱᱟᱣ ᱛᱟᱭᱚᱢ ᱑᱙᱙᱕ ᱥᱟᱞ ᱨᱮ ᱢᱤᱫᱴᱟᱹᱝ ᱵᱨᱚᱰ-ᱜᱮᱡᱽ ᱥᱮᱰ ᱡᱷᱤᱡ ᱞᱮᱱᱟ ᱾ ᱱᱚᱣᱟ ᱨᱮ WDM-2, WDM-3A, WDM-3D, WDG-3A, WDG-3A ᱟᱨ WDG-4 ᱞᱳᱠᱳ ᱫᱚᱦᱚ ᱟᱠᱟᱱᱟ ᱾ ᱜᱩᱸᱴᱠᱚᱞ ᱨᱮ ᱢᱤᱫ ᱠᱳᱪᱤᱝ ᱧᱮᱞᱫᱚᱦᱚ ᱰᱤᱯᱳ ᱢᱮᱱᱟᱜᱼᱟ ᱾ ᱤᱞᱮᱠᱴᱨᱤᱠ ᱴᱨᱟᱠᱥᱚᱱ ᱥᱟᱶ ᱳᱵᱷᱮᱨᱦᱟᱞ ᱛᱟᱭᱚᱢ, ᱥᱤᱧᱚᱛᱤᱭᱟᱹ ᱨᱮᱞᱣᱮ ᱫᱚ ᱤᱞᱤᱠᱴᱨᱤᱠ ᱞᱳᱠᱳ ᱥᱮᱰ ᱦᱚᱸᱭ ᱮᱢᱟᱫᱟ ᱟᱨ ᱱᱚᱣᱟ ᱨᱮ WAG-᱗ ᱛᱷᱚᱠ ᱨᱮᱱᱟᱜ ᱞᱳᱠᱳᱢᱳᱴᱤᱵᱽ ᱠᱚ ᱫᱚᱦᱚ ᱟᱠᱟᱫᱟ ᱾

ᱛᱷᱚᱠ ᱦᱟᱹᱴᱤᱧ
ᱜᱩᱸᱴᱠᱚᱞ ᱡᱚᱸᱠᱥᱚᱱ ᱫᱚ ᱜᱩᱸᱴᱠᱚᱞ ᱨᱮᱞᱣᱮ ᱰᱤᱵᱤᱡᱚᱱ ᱨᱮ ᱮ-ᱛᱷᱚᱠ ᱥᱴᱮᱥᱚᱱ ᱞᱮᱠᱟᱛᱮ ᱥᱮᱞᱮᱫ ᱟᱠᱟᱱᱟ ᱾ ᱜᱩᱸᱴᱠᱚᱞ ᱫᱚ ᱟᱫᱷᱚᱨᱥ ᱥᱴᱮᱥᱚᱱ ᱯᱞᱟᱱ ᱞᱟᱹᱜᱤᱫ ᱛᱮ ᱵᱟᱪᱷᱚᱱ ᱟᱠᱟᱱᱟ, ᱡᱟᱦᱟᱸ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱦᱚᱛᱮᱛᱮ ᱥᱴᱮᱥᱚᱱ ᱠᱚ ᱩᱛᱱᱟᱹᱣ ᱨᱮᱱᱟᱜ ᱢᱤᱫ ᱯᱞᱟᱱ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱚᱱᱚᱱᱛᱚᱯᱩᱨ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ
ᱛᱷᱚᱠ:ᱜᱩᱸᱴᱠᱚᱞ ᱨᱮᱞᱣᱮ ᱦᱟᱹᱴᱤᱧ